ช็อก ปืนใหญ่ พร้อมโละ 9 แข้งดังพ้นทีม
สำนักข่าวต่างประเทศ รายงานวันที่ 18 มี.ค. ว่า ทีม ปืนใหญ่ อาร์เซนอล สโมสรยักษ์ใหญ่แห่งศึกพรีเมียร์ลีก อังกฤษ ตกเป็นข่าวพร้อมปล่อย 9 นักเตะ ออกจากถิ่นเอมิเรตส์ สเตเดียม ในช่วงซัมเมอร์นี้ เพื่อปรับปรุงทีมครั้งใหญ่ หลังส่อแววมือเปล่าอีกฤดูกาล,อาร์เซนอล ถูก บาร์เซโลนา เขี่ยตกรอบ 16 ทีมสุดท้าย ยูฟ่า แชมเปียนส์ลีก เมื่อวันพุธที่ผ่านมา เพียง 3 วัน หลังจากที่ถูกทีมวัตฟอร์ด ถีบร่วงเอฟเอคัพ และมีแนวโน้มสูงมากที่พวกเขาจะมือเปล่าในฤดูกาลนี้ เพราะในพรีเมียร์ลีกก็มีแต้มตามหลัง เลสเตอร์ ซิตี้ ทีมจ่าฝูงอยู่ 11 คะแนน ,รายงานข่าวล่าสุดจาก ฟุตบอล อินไซเดอร์ ระบุว่า อาร์แซน เวนเกอร์ ผู้จัดการทีมอาร์เซนอล เตรียมทำการผ่าตัดทีมครั้งใหญ่ในช่วงซัมเมอร์นี้ เพื่อเพิ่มความกระหายในการคว้าแชมป์ให้กับทีม โดยพร้อมปล่อยนักเตะออกจากทีม 9 คน ประกอบด้วย 2 ฟูลแบ็กอย่าง คีแรน กิบส์ ที่เสียตำแหน่งตัวจริงในตำแหน่งแบ็กซ้ายให้กับ นาโช มอนเรอัล, มาธิว เดบูชี ที่โดน เอคตอร์ เบเยริน ยึดตัวจริงในตำแหน่งแบ็กขวาไปเรียบร้อย จนต้องย้ายไปซบบอร์กโดซ์แบบยืมตัวจนจบฤดูกาลนี้,ส่วน 3 กองกลางตัวเก๋าอย่าง มิเกล อาร์เตตา, มาธิว ฟลามินี และ โทมัส โรซิคกี ก็หมดสภาพไปตามกาลเวลา และจะหมดสัญญากับทีมในช่วงซัมเมอร์นี้ ขณะที่ อเล็กซ์ อ็อกซ์เลด แชมเบอร์เลน ก็พร้อมโบกมือลาทีม เนื่องจากไม่ค่อยได้รับโอกาสลงสนามมากเท่าที่ควร โดยมี แมนเชสเตอร์ ยูไนเต็ด และ ลิเวอร์พูล ที่ให้ความสนใจ,ขณะที่ แพร์ แมร์เตซัคเกอร์ ก็จะอายุครบ 32 ปี ในเดือนกันยายนนี้ ทำให้ปืนใหญ่ไม่น่าเก็บเขาไว้ แม้เจ้าตัวจะหมดสัญญาในปี 2017 ก็ตาม ส่วน ดาวิด ออสปินา ก็ต้องการย้ายทีมเพื่อหาโอกาสเป็นตัวจริงมากขึ้น ด้าน โอลิวิเยร์ ชิรูด์ แม้จะเพิ่งต่อสัญญาไปเมื่อปีที่แล้ว แต่ฟอร์มการเล่นของเขาตกลงไปอย่างมากในฤดูกาลนี้ ซึ่งคาดกันว่าเขาน่าจะกลับไปค้าแข้งที่ฝรั่งเศส
ปืนใหญ่ อาร์เซนอล ตกเป็นข่าวพร้อมปล่อย 9 นักเตะออกจากทีมในช่วงซัมเมอร์นี้ เพื่อปรับปรุงทีมครั้งใหญ่ หลังส่อแววมือเปล่าอีกฤดูกาล
พรีเมียร์ลีก,อาร์เซนอล,อาร์เซนอลโละนักเตะทิ้ง,ข่าวกีฬา,ข่าว,ไทยรัฐออนไลน์